Návrh

VYHLÁŠKA

Ministerstva spravodlivosti Slovenskej republiky

z ……..2008,

ktorou sa mení a dopĺňa vyhláška Ministerstva spravodlivosti Slovenskej republiky č. 25/2004 Z. z., ktorou sa  ustanovujú vzory tlačív na podávanie návrhov na zápis do obchodného registra a zoznam listín, ktoré je potrebné k návrhu na zápis priložiť v znení neskorších predpisov.

Ministerstvo spravodlivosti Slovenskej republiky podľa § 14 ods. 1 zákona č. 530/2003 Z. z. o obchodnom registri a o zmene a doplnení niektorých zákonov v znení zákona č. 24/2007 Z. z.ustanovuje:

Čl. I

Vyhláška Ministerstva spravodlivosti Slovenskej republiky č. 25/2004 Z. z., ktorou sa  ustanovujú vzory tlačív na podávanie návrhov na zápis do obchodného registra a zoznam listín, ktoré je potrebné k návrhu na zápis priložiť v znení vyhlášky č. 563/2004 Z. z. a vyhlášky č. 150/2007 Z.z.  sa mení a dopĺňa takto: 

1. V § 12 ods. 2 sa na konci vkladajú slová „a znalecký posudok, ak sa základné imanie spoločnosti zvyšuje nepeňažnými vkladmi, pokiaľ osobitný zákon neustanovuje inak 2a).“.
2. V § 14 ods. 2 sa na konci vkladajú slová „a znalecký posudok, ak sa základné imanie spoločnosti zvyšuje nepeňažnými vkladmi, pokiaľ osobitný zákon neustanovuje inak 2a).“.

Poznámka pod čiarou k odkazu 2a) znie: „2a) § 59b ods. 3 Obchodného zákonníka.“.
Doterajší odkaz 2a) sa označuje ako 2aa)

3. Za § 25 sa vkladá § 25a ktorý znie:
   
                                                                    „§ 25a
       Návrh na zápis údajov pri cezhraničnom splynutí alebo cezhraničnom zlúčení obchodných spoločností  

(1) Návrh na zápis údajov pri cezhraničnom splynutí alebo cezhraničnom zlúčení obchodných spoločností sa podáva na tlačivách podľa odsekov 2 až 4.

(2) Na zápis údajov, ktoré sa pri obchodnej spoločnosti alebo obchodných spoločnostiach zanikajúcich v dôsledku cezhraničného splynutia alebo cezhraničného zlúčenia zapisujú do obchodného registra na základe osobitného zákona 3), sa použije tlačivo návrhu na výmaz zapísanej osoby z obchodného registra.

(3) Na zápis novovznikajúcej nástupnickej spoločnosti do obchodného registra a na zápis údajov, ktoré sa pri tejto obchodnej spoločnosti zapisujú do obchodného registra na základe osobitného zákona 4), sa použije tlačivo návrhu na zápis obchodnej spoločnosti do obchodného registra určené na základe právnej formy novovznikajúcej nástupníckej spoločnosti.

(4) Na zápis údajov, ktoré sa pri nástupníckej spoločnosti zapisujú do obchodného registra na základe osobitného zákona 5), sa použije tlačivo návrhu na zápis zmeny zapísaných údajov určené na základe právnej formy nástupníckej spoločnosti. 

(5) K návrhu na zápis pri cezhraničnom splynutí alebo cezhraničnom zlúčení obchodných spoločností do obchodného registra sa okrem listín uvedených v § 4 prikladá:
a) listina podľa § 28 ods. 3 písm. a),
b) listina, ktorou sa preukazuje, že nástupnícka spoločnosť, ktorá je výsledkom cezhraničného zlúčenia alebo cezhraničného splynutia bola zapísaná do obchodného registra alebo inej evidencie, ak výsledkom cezhraničného zlúčenia alebo cezhraničného splynutia je nástupnícka spoločnosť so sídlom mimo územia Slovenskej republiky a ak právo štátu, ktorým sa nástupnícka spoločnosť spravuje ukladá povinnosť zápisu do obchodného registra alebo inej evidencie,  
c) rozhodnutie nástupníckej spoločnosti o cezhraničnom zlúčení spoločnosti, ak osobitný zákon neustanovuje inak 6), 
d) schválená zmluva o cezhraničnom splynutí alebo o cezhraničnom zlúčení, ak osobitný zákon neustanovuje inak 6),
e) zmluvu o cezhraničnom splynutí alebo zmluvu o cezhraničnom zlúčení schválenú valným zhromaždením zahraničnej zúčastnenej spoločnosti v cudzom jazyku s overeným prekladom do štátneho jazyka,
f) osvedčenie notára podľa osobitného predpisu 6a),
g) osvedčenie alebo inú verejnú listinu vydanú v súlade s právom členského štátu, na území ktorého má zahraničná zúčastnená spoločnosť sídlo a to za každú zúčastnenú spoločnosť jedno osvedčenie alebo inú verejnú listinu,
h) dohoda o spôsobe a rozsahu účasti zamestnancov na riadení, ak tak ustanovuje osobitný predpis 6b) alebo rozhodnutie o ukončení rokovaní podľa osobitného predpisu 6b) alebo písomné vyhlásenie štatutárneho orgánu o tom, že lehota na vyjednávanie podľa osobitného predpisu 6b) uplynula bez uzavretia dohody,
i) iná listina, ktorá osvedčuje skutočnosti podľa osobitných predpisov“.“

Poznámka pod čiarou k odkazu 6) znie: „ 6) § 218k ods. 1 a § 218k ods. 5 Obchodného zákonníka.“.
Poznámka pod čiarou k odkazu 6a) znie: „ 6a) § 69aa ods. 7 Obchodného zákonníka.“.        
Poznámka pod čiarou k odkazu 6b) znie: „6b) § 218la až § 218lk Obchodného zákonníka.“.

4. V § 28 ods. 1 sa vypúšťa slovo „a“ namiesto ktorého sa vkladá čiarka a za slovo „§ 16g“ sa vkladajú slová „a § 16k“
5. V § 28 ods. 2 sa slová „podľa § 4 ods. 1, 2 a 4“ nahrádzajú slovami „podľa § 4 ods. 1, 3 a 5“
6. Poznámka pod čiarou k odkazu 8 znie: „8) § 68 ods. 10 Obchodného zákonníka“.“
7. Prílohy č. 1 až 28 znejú:

                                                                Čl. II
                   Táto vyhláška nadobúda účinnosť 15. decembra 2007